Наручилац не може да тражи исо стандарде у документацији и ту немате избор. То је одлука комисије за заштиту права. Поред тога, наручилац је изгледа погрешно информисан и квалитет документације нема везе са исо стандардима. Код пројектовања су нарочито небитни стандардни 14001 18001 и 50001. Укратко ће бити описано чему сви стандарди које тражите могу да служе у пројектовању и зашто нису у вези са предметом јавне набавке:

9001 - може да служи да документација буде лепо сложена и да лепо изгледа на око, али квалитет документације, тј њен садржај нема везе са овим стандардом

14001 - у пројектовању се овај стандард своди на то да фирма сакупља стари папир и кертриџе и преда их онима који их откупљују...и то нема везе са предметом јавне набавке

18001 - у пројектовању се овај стандард своди на то да фирма купи кутију опреме за прву помоћ и нема баш никакве везе са пројектовањем и документацијом

50001 - у пракси се за пројектовње ово своди на то да фирма обичне сијалице замени ЛЕД сијалицама и то нема бас никакве везе са пројектовањем и квалитетом документације.

Укратко, зна се ови захтеви стављају да би се елиминисала конкуренција и да би подобан понуђац добио посао, тако да морате ове захтеве да избаците. Објашњено је зашто они немају баш никакве везе са пројектовањем и предметом јавне навбавке.

На овај начин ненаменски трошите новац свих пореских обвезника и кршите законе.

Још једном се у складу са законом указује наручиоцу на грешку у конкурсној документацији и предлаже да се исправи како би била у складу са законом о јавним набавкама и како не би било нерационалног трошења новца пореских обвезника.

Одговор:

На наведено питање одговор је објављен на порталу јавних набавки дана 25.05.2018 године. Такође напомињемо да Наручилац конкурсном документацијом није тражио стандард 50001